5. TULLILIITTO

Euroopan yhteisön perustamissopimus, kolmas osa, I osasto "Tavaroiden vapaa liikkuvuus", 1 luku "Tulliliitto"

31992 R 2913: Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1), sellaisena kuin se on viimeksi muutettuna seuraavalla:

- 32000 R 2700: Euroopan parlamentin ja neuvoston asetus (EY) N:o 2700/2000, annettu 16.11.2000 (EYVL L 311, 12.12.2000, s. 17);

31993 R 2454: Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä (EYVL L 253, 11.10.1993, s. 1), sellaisena kuin se on viimeksi muutettuna seuraavalla:

- 32002 R 0444: komission asetus (EY) N:o 444/2002, annettu 11.3.2002 (EYVL L 68, 12.3.2002, s. 11)

Asetusta (ETY) N:o 2913/92 ja asetusta (ETY) N:o 2454/93 sovelletaan uusiin jäsenvaltioihin seuraavin erityismääräyksin:

1. Sen estämättä, mitä asetuksen (ETY) N:o 2913/92 20 artiklassa säädetään, tavarat, jotka liittymispäivänä ovat väliaikaisesti varastoituina tai kyseisen asetuksen jossakin 4 artiklan 15 kohdan b alakohdassa ja 16 artiklan b-g alakohdassa tarkoitetuista tullikäsittelyistä ja -menettelyistä laajentuneessa yhteisössä tai jotka ovat kuljetettavina laajentuneessa yhteisössä sen jälkeen kun niille on suoritettu vientimuodollisuudet, vapautetaan tulleista ja muista tullitoimenpiteistä vapaaseen liikkeeseen luovutuksen jälkeen edellyttäen, että jokin seuraavista esitetään:

a) asianmukaisesti ennen liittymispäivää jonkin jäljempänä luetellun Eurooppa-sopimuksen mukaisesti tai vastaavanlaisten, uusien jäsenvaltioiden kesken tehdyn tullietuussopimuksen mukaisesti annettu todistus etuuskohteluun oikeutetusta alkuperästä, joka sisältää sellaisten ei-alkuperätuotteiden tullinpalautuksen tai tulleista vapauttamisen kiellon, joita käytetään sellaisten tuotteiden valmistukseen, joiden osalta alkuperäselvitys on annettu tai laadittu (tullinpalautuskieltosääntö)

b) jokin asetuksen (ETY) N:o 2454/93 314 c artiklassa ja 315 artiklassa tarkoitettu todistus yhteisöalkuperästä.

2. Edellä 1 kohdan b alakohdassa tarkoitettujen todistusten antamiseksi liittymispäivänä vallitsevan tilanteen osalta ja asetuksen (ETY) N:o 2913/92 4 artiklan 7 kohdan lisäksi, "yhteisötavaroilla" tarkoitetaan tavaroita, jotka:

- on kokonaan valmistettu jonkin uuden jäsenvaltion alueella asetuksen (ETY) N:o 2913/92 23 artiklan mukaisesti ja joihin ei sisälly muista maista tai alueilta tuotuja tavaroita;

- on tuotu muista maista tai muilta alueilta kuin kyseinen maa ja saatettu vapaaseen liikkeeseen kyseisessä maassa;

- valmistettu tai tuotettu kyseisessä maassa joko ainoastaan tämän kohdan toisessa luetelmakohdassa tarkoitetuista tavaroista tai tämän kohdan ensimmäisessä ja toisessa luetelmakohdassa tarkoitetuista tavaroista.

Eurooppa-sopimukset:

- 21994 A 1231 (34): Eurooppa-sopimus Euroopan yhteisöjen ja niiden jäsenvaltioiden sekä Tšekin tasavallan välisestä assosioinnista - Pöytäkirja N:o 4 käsitteen "peräisin olevat tuotteet" (alkuperätuotteet) määrittelystä ja hallinnollisen yhteistyön menetelmistä [5]

- 21998 A 0309 (01): Eurooppa-sopimus Euroopan yhteisöjen ja niiden jäsenvaltioiden sekä Viron tasavallan välisestä assosioinnista - Pöytäkirja N:o 3 käsitteen "peräisin olevat tuotteet" (alkuperätuotteet) määrittelystä ja hallinnollisen yhteistyön menetelmistä [6]

- 21998 A 0202 (01): Eurooppa-sopimus Euroopan yhteisöjen ja niiden jäsenvaltioiden sekä Latvian tasavallan välisestä assosioinnista - Pöytäkirja 3 käsitteen "peräisin olevat tuotteet" (alkuperätuotteet) määrittelystä ja hallinnollisen yhteistyön menetelmistä [7]

- 21998 A 0220 (01): Eurooppa-sopimus Euroopan yhteisöjen ja niiden jäsenvaltioiden sekä Liettuan tasavallan välisestä assosioinnista - Pöytäkirja 3 käsitteen "peräisin olevat tuotteet" (alkuperätuotteet) määrittelystä ja hallinnollisen yhteistyön menetelmistä [8]

- 21993 A 1231 (13): Eurooppa-sopimus yhdeltä puolen Euroopan yhteisöjen ja niiden jäsenvaltioiden sekä toiselta puolen Unkarin tasavallan välisestä assosioinnista - Pöytäkirja N:o 4 käsitteen "peräisin olevat tuotteet" (alkuperätuotteet) määrittelystä ja hallinnollisen yhteistyön menetelmistä [9]

- 21993 A 1231 (18): Eurooppa-sopimus Euroopan yhteisöjen ja niiden jäsenvaltioiden sekä Puolan tasavallan välisestä assosioinnista - Pöytäkirja N:o 4 "alkuperätuotteet" -käsitteen määrittelystä ja hallinnollisen yhteistyön menettelyistä [10]

- 21999 A 0226 (01): Eurooppa-sopimus Euroopan yhteisöjen ja niiden Euroopan unionina toimivien jäsenvaltioiden sekä Slovenian tasavallan välisestä assosioinnista - Pöytäkirja N:o 4 "peräisin olevat tuotteet" (alkuperätuotteet) käsitteen määritelmästä ja hallinnollisen yhteistyön menetelmistä [11]

- 21994 A 1231 (30): Eurooppa-sopimus Euroopan yhteisöjen ja niiden jäsenvaltioiden sekä Slovakian tasavallan välisestä assosioinnista - Pöytäkirja N:o 4 käsitteen "peräisin olevat tuotteet" (alkuperätuotteet) määrittelystä ja hallinnollisen yhteistyön menetelmistä [12]

3. Kolmansien maiden uusien jäsenvaltioiden kanssa tekemien tullietuuskohteluun oikeuttavien sopimusten mukaisesti tai uusien jäsenvaltioiden yksipuolisen kansallisen lainsäädännön mukaisesti asianmukaisesti antamat alkuperäselvitykset hyväksytään kaikissa uusissa jäsenvaltioissa, sanotun kuitenkaan rajoittamatta yhteisestä kauppapolitiikasta johtuvien toimenpiteiden soveltamista, sillä edellytyksellä, että:

a) kyseisen alkuperäaseman saaminen oikeuttaa tullietuuskohteluun asetuksen (ETY) N:o 2913/92 20 artiklan 3 kohdan d ja e alakohdassa tarkoitettujen yhteisön kolmansien maiden tai maiden ryhmien kanssa tekemiin tai niiden suhteen hyväksymiin sopimuksiin tai järjestelyihin sisältyvien tullietuustoimenpiteiden pohjalta;

b) alkuperäselvitys ja kuljetusasiakirjat on annettu viimeistään liittymispäivää edeltävänä päivänä;

c) alkuperäselvitys esitetään tulliviranomaisille neljän kuukauden kuluessa liittymispäivästä.

Jos tuotteet on ilmoitettu tuotaviksi uuteen jäsenvaltioon ennen liittymispäivää kyseisessä uudessa jäsenvaltiossa tuolloin voimassa olleiden etuusjärjestelyjen mukaisesti, myös kyseisten järjestelyjen mukaisesti takautuvasti annettu alkuperäselvitys voidaan hyväksyä uusissa jäsenvaltioissa sillä edellytyksellä, että se esitetään tulliviranomaisille neljän kuukauden kuluessa liittymispäivästä.

4. Tšekin tasavalta, Viro, Latvia, Liettua, Unkari, Puola, Slovenia ja Slovakia saavat pitää voimassa ne luvat, joilla on annettu "valtuutetun viejän" asema kolmansien maiden kanssa tehtyjen sopimusten mukaisesti, sillä edellytyksellä, että:

a) vastaava määräys on myös näiden kolmansien maiden unionin kanssa ennen liittymispäivää tekemissä sopimuksissa, ja

b) valtuutetut viejät soveltavat yhteisön alkuperäsääntöjä.

Uusien jäsenvaltioiden on korvattava nämä luvat viimeistään vuoden kuluttua liittymispäivästä uusilla, yhteisön lainsäädännön edellytysten mukaisesti annetuilla luvilla.

5. Nykyisten jäsenvaltioiden ja uusien jäsenvaltioiden toimivaltaisten tulliviranomaisten on hyväksyttävä edellä 3 ja 4 kohdassa tarkoitettujen tullietuuskohteluun oikeuttavien sopimusten ja järjestelyjen mukaisesti myönnettyjen alkuperäselvitysten jälkitarkastuspyynnöt kolmen vuoden ajan kyseisen alkuperäselvityksen antamisesta ja ne voivat tehdä jälkitarkastuspyyntöjä kolmen vuoden ajan vapaaseen liikkeeseen luovutusta koskevan ilmoituksen liitteenä olevan alkuperäselvityksen hyväksymisen jälkeen.

6. Jos alkuperäselvitys ja/tai kuljetusasiakirjat on annettu ennen liittymispäivää ja jos tullimuodollisuudet ovat tarpeen uusien jäsenvaltioiden ja nykyisten jäsenvaltioiden välisessä tavarakaupassa tai uusien jäsenvaltioiden keskinäisessä tavarakaupassa, sovelletaan asianomaisten sopimusten alkuperätuotteiden käsitteen määrittelyä ja hallinnollisen yhteistyön menetelmiä koskevien pöytäkirjojen määräyksiä.

7. Asetuksen (ETY) N:o 2913/92 84-90 artiklassa ja 98-113 artiklassa sekä asetuksen (ETY) N:o 2454/93 496-535 artiklassa säädettyjä tullivarastointimenettelyjä sovelletaan uusiin jäsenvaltioihin seuraavin erityismääräyksin:

- menettely saatetaan loppuun yhteisön lainsäädännön edellytysten mukaisesti. Jos tästä aiheutuu tullivelkaa, maksettu määrä katsotaan yhteisön omiksi varoiksi. Jos tullivelan määrä määräytyy tuontitavaroiden luonteen, tullausarvon ja määrän perusteella niiden tullivarastointiin asettamista koskevan ilmoituksen vastaanottamishetkellä, ja jos tämä ilmoitus otettiin vastaan ennen liittymispäivää, nämä tekijät määräytyvät kyseisessä uudessa jäsenvaltiossa ennen liittymispäivää sovellettavan lainsäädännön mukaisesti.

8. Asetuksen (ETY) N:o 2913/92 84-90 ja 114-129 artiklassa sekä asetuksen (ETY) N:o 2454/93 496-523 artiklassa ja 536-550 artiklassa säädettyjä sisäisiä jalostusmenettelyjä sovelletaan uusiin jäsenvaltioihin seuraavin erityismääräyksin:

- menettely saatetaan loppuun yhteisön lainsäädännön edellytysten mukaisesti. Jos tästä aiheutuu tullivelkaa, maksettu määrä katsotaan yhteisön omiksi varoiksi. Jos tullivelan määrä määräytyy tuontitavaroiden tariffiin luokittelun, määrän, tullausarvon ja alkuperän perusteella niiden sisäiseen jalostukseen asettamista koskevan ilmoituksen vastaanottamishetkellä, ja jos tämä ilmoitus otettiin vastaan ennen liittymispäivää, nämä tekijät määräytyvät kyseisessä uudessa jäsenvaltiossa ennen liittymispäivää sovellettavan lainsäädännön mukaisesti;

- jos menettelyn loppuun saattamisesta aiheutuu tullivelkaa, nykyisiin jäsenvaltioihin sijoittautuneiden lupien haltijoiden ja uusiin jäsenvaltioihin sijoittautuneiden lupien haltijoiden välisen tasapuolisuuden takaamiseksi on liittymispäivästä alkaen maksettava tuontitullin hyvityskorkoa yhteisön lainsäädännön edellytysten mukaisesti;

- jos sisäistä jalostusta koskeva ilmoitus on otettu vastaan tullinpalautusjärjestelmää soveltaen, uusi jäsenvaltio suorittaa tullinpalautuksen yhteisön lainsäädännön edellytysten mukaisesti ja omalla kustannuksellaan, jos tullivelka, jonka palautusta pyydetään, on aiheutunut ennen liittymispäivää.

9. Asetuksen (ETY) N:o 2913/92 84-90 ja 130-136 artiklassa sekä asetuksen (ETY) N:o 2454/93 496-523 artiklassa ja 551-552 artiklassa säädettyjä tullivalvonnassa tapahtuvaa valmistusta koskevia menettelyjä sovelletaan uusiin jäsenvaltioihin seuraavin erityismääräyksin:

- menettely saatetaan loppuun yhteisön lainsäädännön edellytysten mukaisesti. Jos tästä aiheutuu tullivelkaa, maksettu määrä katsotaan yhteisön omiksi varoiksi.

10. Asetuksen (ETY) N:o 2913/92 84-90 ja 137-144 artiklassa sekä asetuksen (ETY) N:o 2454/93 496-523 ja 553-584 artiklassa säädettyjä väliaikaisen maahantuonnin menettelyjä sovelletaan uusiin jäsenvaltioihin seuraavin erityismääräyksin:

- menettely saatetaan loppuun yhteisön lainsäädännön edellytysten mukaisesti. Jos tästä aiheutuu tullivelkaa, maksettu määrä katsotaan yhteisön omiksi varoiksi. Jos tullivelan määrä määräytyy tuontitavaroiden tariffiin luokittelun, määrän, tullausarvon ja alkuperän perusteella niiden väliaikaiseen maahantuontiin asettamista koskevan ilmoituksen vastaanottamishetkellä, ja jos tämä ilmoitus otettiin vastaan ennen liittymispäivää, nämä tekijät määräytyvät kyseisessä uudessa jäsenvaltiossa ennen liittymispäivää sovellettavan lainsäädännön mukaisesti;

- jos menettelyn loppuun saattamisesta aiheutuu tullivelkaa, nykyisiin jäsenvaltioihin sijoittautuneiden lupien haltijoiden ja uusiin jäsenvaltioihin sijoittautuneiden lupien haltijoiden välisen tasapuolisuuden takaamiseksi on liittymispäivästä alkaen maksettava tuontitullin hyvityskorkoa yhteisön lainsäädännön edellytysten mukaisesti.

11. Asetuksen (ETY) N:o 2913/92 84-90 ja 145-160 artiklassa ja asetuksen (ETY) N:o 2454/93 496-523 ja 585-592 artiklassa säädettyjä ulkoista jalostusta koskevia menettelyjä sovelletaan uusiin jäsenvaltioihin seuraavin erityismääräyksin:

- menettely saatetaan loppuun yhteisön lainsäädännön edellytysten mukaisesti. Jos tästä aiheutuu tullivelkaa, maksettu määrä katsotaan yhteisön omiksi varoiksi. Asetuksen (ETY) N:o 2454/93 591 artiklan toista kohtaa sovelletaan soveltuvin osin väliaikaisiin vientitavaroihin, jotka on viety väliaikaisesti uusista jäsenvaltioista ennen liittymispäivää.

12. Ennen liittymispäivää myönnetyt edellä 8, 9 ja 11 kohdassa tarkoitettujen tullimenettelyjen käyttämiseen tarkoitetut luvat ovat voimassa niiden voimassaoloajan päättymiseen asti tai vuoden ajan liittymispäivästä sen mukaan, kumpi päivä on aikaisempi.

13. Asetuksen (ETY) N:o 2913/92 201-232 artiklassa sekä asetuksen (ETY) N:o 2454/93 859-876 a artiklassa säädettyjä tullivelan syntymistä, tullien määrän kirjaamista tileihin ja tullien kantamista jälkitullauksina koskevia menettelyjä sovelletaan uusiin jäsenvaltioihin seuraavin erityismääräyksin:

- jälkitullaus suoritetaan yhteisön lainsäädännön edellytysten mukaisesti. Jos tullivelka kuitenkin syntyi ennen liittymispäivää, asianomainen uusi jäsenvaltio suorittaa jälkitullauksen kyseisessä uudessa jäsenvaltiossa vallitsevien edellytysten mukaisesti omaksi edukseen.

14. Asetuksen (ETY) N:o 2913/92 235-242 artiklassa sekä asetuksen (ETY) N:o 2454/93 877-912 artiklassa säädettyjä tullien palauttamista ja peruuttamista koskevia menettelyjä sovelletaan uusiin jäsenvaltioihin seuraavin erityismääräyksin:

- tullien palauttaminen ja peruuttaminen suoritetaan yhteisön lainsäädännön edellytysten mukaisesti. Jos kuitenkin tullit, joiden palauttamista tai peruuttamista pyydetään, liittyvät tullivelkaan, joka syntyi ennen liittymispäivää, kyseinen uusi jäsenvaltio palauttaa ja peruuttaa tullit kyseisessä valtiossa vallitsevien edellytysten mukaisesti omalla kustannuksellaan.

[5] EYVL L 360, 31.12.1994, s. 2, sopimus sellaisena kuin se on viimeksi muutettuna EU-Tšekki-assosiaationeuvoston päätöksellä N:o 2/2001, tehty 23.1.2001 (EYVL L 64, 6.3.2001, s. 36).

[6] EYVL L 68, 9.3.1998, s. 3, sopimus sellaisena kuin se on viimeksi muutettuna EU-Viro-assosiaationeuvoston päätöksellä N:o 3/2001, tehty 19.2.2001 (EYVL L 79, 17.3.2001, s. 26).

[7] EYVL L 26, 2.2.1998, s. 3, sopimus sellaisena kuin se on viimeksi muutettuna EU-Latvia-assosiaationeuvoston päätöksellä N:o 1/2001, tehty 23.1.2001 (EYVL L 60, 1.3.2001, s. 54).

[8] EYVL L 51, 20.2.1998, s. 3, sopimus sellaisena kuin se on viimeksi muutettuna EU-Liettua-assosiaationeuvoston päätöksellä N:o 1/2001, tehty 25.1.2001 (EYVL L 85, 24.3.2001, s. 24).

[9] EYVL L 347, 31.12.1993, s. 2, sopimus sellaisena kuin se on viimeksi muutettuna EU-Unkari-assosiaationeuvoston päätöksellä N:o 4/2000, tehty 22.12.2000 (EYVL L 19, 20.1.2001, s. 26).

[10] EYVL L 348, 31.12.1993, s. 2, sopimus sellaisena kuin se on viimeksi muutettuna EU-Puola-assosiaationeuvoston päätöksellä N:o 4/2000, tehty 29.12.2000 (EYVL L 19, 20.1.2001, s. 29).

[11] EYVL L 51, 26.2.1999, s. 3, sopimus sellaisena kuin se on viimeksi muutettuna EU-Slovenia-assosiaationeuvoston päätöksellä N:o 5/2000, tehty 22.12.2000 (EYVL L 48, 17.2.2001, s. 23).

[12] EYVL L 359, 31.12.1994, s. 2, sopimus sellaisena kuin se on viimeksi muutettuna EU-Slovakia-assosiaationeuvoston päätöksellä N:o 2/2001, tehty 22.2.2001 (EYVL L 85, 24.3.2001, s. 27).

--------------------------------------------------